Dubravka Šuica
Dubravka Šuica (sündinud 20. mail 1957 Dubrovnikis) on Horvaatia poliitik. Ta on alates 1. detsembrist Euroopa Komisjoni demokraatia ja demograafia volinik ning asepresident von der Leyeni komisjonis. Paremtsentristliku Horvaatia Demokraatliku Liidu (HDZ) liikmena oli Šuica kaks ametiaega järjest (2001–2009) Dubrovniki linnapea, olles esimene naine selles ametis. Vahemikus 2001–2011 on ta valitud kolm korda Horvaatia parlamenti. Oktoobris 2012 valiti ta Euroopa Rahvapartei naisteühenduse asepresidendiks. Aastatel 2014–2019 oli ta Euroopa Parlamendi liige ja valiti juunis 2019 Euroopa Parlamendi Euroopa Rahvapartei fraktsiooni asepresidendiks. Alates 1. detsembrist on ta Euroopa Komisjoni demokraatia ja demograafia volinik von der Leyeni komisjonis. Tema vastutusvaldkonda kuuluvad kodanike Euroopa Liidu asjades kaasarääkimise võimaluste suurendamine, Euroopa tuleviku konverentsi korraldamine ja tagamine, et Euroopa Liidu poliitika kujundamisel võetaks arvesse demograafiliste muutuste mõju ja tagajärgi. Šuica oli esimene Eestit külastanud von der Leyeni komisjoni volinik (peale Kadri Simsoni). 15.-16. jaanuaril toimunud visiidil kohtus ta peaminister Jüri Ratase, Riigikogu Euroopa Liidu asjade komisjoni ning kodanike huvirühmade esindajatega. 16. jaanuaril esines ta Tartu Ülikooli raamatukogus tehnoloogia arengu ja rahvastikupoliitika avalikul arutelul.